**Fundargerð 303. stjórnarfundar Stjórnvísi**

**Verkefni: 303. stjórnarfundur Stjórnvísi haldinn 6.apríl 2021 á TEAMS.**

**Efni fundar:**

1. Stjórnunarverðlaun Stjórnvísi 2021 – FRESTAÐ
2. Ársreikningur
3. Fjármál
4. Fréttir af faghópum
5. Samfélagsskýrslan 2021
6. Aðalfundur
7. Önnur mál

|  |  |  |
| --- | --- | --- |
| **Dags.fundar:** 6.apríl 2021 | **Tími:** 11:00-12:00 | **Nr. fundar:** 303 |
| **Fundarboðari:** AÓG | **Fundarritari:**GA | **Staður:** Teams |

**Viðstaddir:**  Aðalheiður Ósk Guðmundsdóttir, , Ásdís Erla Jónsdóttir, Gunnhildur Arnardóttir, Sigríður Harðardóttir, Stefán Hrafn Hagalín, Jón Gunnar Borgþórsson, Ingi Björn Sigurðsson, Guðný Halla Hauksdóttir, Ósk Heiða Sveinsdóttir, Steinunn Ketilsdóttir

**Fjarverandi:**

**Gestir**:

**Samantekt og niðurstaða fundar**

1. **Stjórnunarverðlaun Stjórnvísi 2021.** Í ljósi sóttvarnaraðgerða sem settur voru daginn fyrir afhendingu Stjórnunarverðlauna Stjórnvísi var þeim frestað. Allt klappað og klárt þegar færi gefst á nýjan leik. Forsetaskrifstofa er búin að gefa grænt ljós á mánudaginn 26.apríl nk. Grand Hótel er laust þann dag, Skjáskot og formaður dómnenfdar.
2. **Ársreikningur – Aðalfundur**. Búið er að samþykkja ársreikning og öll stjórn búin að skrifa undir ársreikninginn rafrænt. Áætlun gerir ráð fyrir að í lok árs verði hagnaði upp á 1,5millj.króna – mikilvægt er að fara að huga að nýjum aðilum í stjórn félagsins. Guðný Halla Hauksdóttir verður fundarstjóri aðalfundar og ritari verður Ásdís Erla Jónsdóttir.

1. **Fréttir af faghópum.** Fjöldi funda í mars voru 23 voru 15 í fyrra. Fjöldi félaga á fundum í febrúar var 1292 og 660 í fyrra. Það sem af er starfsári hafa þátttakendur á fundum verið 8859 voru allt árið í fyrra 4452. Viðburðir eru 146 voru 137 allt árið í fyrra. Þá er ótalinn sá gríðarlegi fjöldi sem horfir á fundi á þeim tímum sem þeim hentar en mesta áhorf á fund er yfir 2000 manns, sá fundur var á vegum faghóps um leiðtoga.
2. **Fjárhagsstaða Stjórnvísi.** Gríðarlega vel gengur að innheimta félagsgjöld 2021 og á einungis eftir að innheimta rúma eina milljón. Stefnt er að því að öll félagsgjöld verði innheimt fyrir aðalfund.
3. **Samfélagsskýrsla ársins.** Verður afhent í júní og vinna í fullum gangi.
4. **Fyrirmyndarfyrirtæki:** Ein skýrsla komin inn af fimm og búið að senda öllum áminningu. Allir ánægðir að vera með afhendingu í ágúst, gefur svigrúm. Lögaðilar þurfa ekki að skila fyrr en í maí. Vill setja meiri þrýsting á samstarfsaðila.
5. **Önnur mál**
	* Verið að stofna nýjan faghóp um aðstöðustjórnun – mikill áhugi á stjórnarsetu.
	* Eignarhald Íslensku ánægjuvogarinnar var rætt.
	* Aðalfundur Íslensku ánægjuvogarinnar verður haldinn í apríl.

1. **Staða verkefna** (áhversluverkefna og annarra verkefna).

**Verkefni stjórnar starfsárið: 2020 – 2021**

**1. Stuðningur við stjórnir faghópa**.

Ábyrgðaraðilar: **Ásdís,** Aðalheiður, Steinunn, Ingi Björn.

Stjórn þessa faghóps fundar í næstu viku og er búin að vinna gríðarlega mikið starf í vetur. Það nýjasta er að boðið verður mánaðarlega upp á fundi með framkvæmdastjóra þar sem nýjungar verða kynntar og stjórnir faghópa hvattar til að koma með tillögur að fundarefni. Skoðað var að gríðarlegt álag er búið að vera í að vera stuðningur við faghópanna. Allir fyrirlestrar eru online og margir óöruggir. Aðilar fóru því yfir allar leiðbeiningar á vefnum fyrir stjórnir faghópa til að einfalda þær og gera skýrari. Allar verklagsreglur hafa verið yfirfarnar og búið að gera ný myndbönd sem auðvelda stjórnum faghópa að stofna viðburði á vef, stofna Teams tengil og stofna facebookviðburð. Nýlega var einnig haldinn fundur fyrir stjórnir faghópa sem er aðgengilegur á Teams. Senda á út póst á allar faghópastjórnir til þess að benda á þessar nýju upplýsingar og hvetja formenn til að deila þekkingu. Allir formenn faghópa hafa admin aðgang á facebook síðu Stjórnvísi og geta gefið öðrum í stjórn faghópsins aðgang. Þannig ættu þeir að geta sett inn fundi af Teams inn á facebooksíðu félagsins.

**2. Markaðsmál og sýnileiki**

Ábyrgðaraðilar: **Ósk Heiða**, Stefán Hrafn, Jón Gunnar, Guðný Halla.
Þessi hópur ætlar að hittast og funda í apríl um næstu skref. Rakel hönnuður Stjórnvísi og Ósk Heiða eru búnar að hittast nokkrum sinnum og voru kynntar tillögur sem komu frá hönnuði varðandi nýtt útlit. Þessi vinna snýst um að samræma ásýnd vörumerkisins við styrk fagmennsku. Rakel fór í vinnu við að nýta áfram dropann og hefur leikið sér með nýjar birtingarmyndir hans. Einnig kom hún með tillögu að breytingu á litum. Niðurstaðan var sú að Rakel myndi velja það sem henni líst best á. Passa verður vel upp á að hnappar verði vel sýnilegir. Stjórnir eru hvattar til að deila viðburðum á facebooksíðu Stjórnvísi og á sínum eigin aðgangi á Linkedin. Útbúa á sérstaka bakgrunnsslæðu fyrir stjórnir faghópa til að nota á fundum. Verið er að bíða eftir Stefnu varðandi að uppfæra heimasíðuna. Núna er allt efni fullgert og búið að senda á Stefnu frá Rakel hönnuði Stjórnvísi. Mikið er að gera hjá Stefnu og því hefur tafist að koma uppfærðri hönnun á síðuna en von er á að það gerist í upphafi næstu viku. Í dag 5.janúar 2021 var kynnt nýuppfærð heimasíða félagsins sem hefur vakið mikla jákvæða athygli og allt efni fyrir stjórnir faghópa er komið inn á heimasíðuna.

**3. Samstarf við aðra aðila um jafningjafræðslu**

Ábyrgðaraðilar: **Jón Gunnar,** Sigríður, Steinunn, Ásdís,

Hópurinn hittist 28.óktóber og ræddi hversu mikið ætti að leita út til annarra félaga. Áherslan á að vera á grasrótinni og við getum því ekki skipt okkur of mikið af því hvernig hóparnir vinna heldur að hvetja alla til að sækja meira inn í fræðasamfélagið þ.e. kynna nýjar rannsóknir. Einnig var rætt hverju væri verið að ná fram. Frumkvæðið þarf að koma frá grasrótinni. Niðurstaðan var sú að fara ekki í meira samstarf en nú er. Ákveðið að setja verkefnið á ís fram í janúar og taka upp stöðuna þá. Háskólarnir eru meðvitaðir um að vera með og alltaf skemmtilegt að blanda saman fræðasamfélaginu og vinnustaðnum.

1. Atvinnulífið (KPMG stjórnarhættir)
2. Háskólarnir
3. Opinberir aðilar - stjórnkerfið
4. Opinberir aðilar - fyrirtækin
5. Samtök atvinnulífsins
6. Samstarf með háskólanum á Akureyri
7. Símenntunarmiðstöðvar út um allt land
8. Stjórnunarfélag suðurlands Selfoss -
9. Sinnum landsbyggðinni - fáum flotta fyrirlestara þaðan og streyma